ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ডঃ হর্ষ বর্ধন ২০২০’র বার্ষিক যক্ষ্মা প্রতিবেদন প্রকাশ করেছেন; ২০১৯ - এ যক্ষ্মা রোগীর সংখ্যা ২৪.০৪ লক্ষ, ২০১৮’র তুলনায় ১৪ গুণ বৃদ্ধি
নয়াদিল্লি, ২৪ জুন, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন ২০২০’র বার্ষিক যক্ষ্মা প্রতিবেদন প্রকাশ করেছেন। একই সঙ্গে, ডঃ হর্ষ বর্ধন ও বিভাগীয় প্রতিমন্ত্রী শ্রী অশ্বিনী কুমার চৌবে যৌথভাবে ভার্চ্যুয়াল অনুষ্ঠানের মাধ্যমে যক্ষ্মা রোগীদের নগদ সুবিধা হস্তান্তর সংক্রান্ত একটি পুস্তিকা ‘মনিটরিং মিশন’ শীর্ষক প্রতিবেদন প্রকাশ করেছেন।
২০২০’র যক্ষ্মা রিপোর্টে প্রকাশ পেয়েছে, গত বছর দেশে যক্ষ্মা রোগীর সংখ্যা ছিল প্রায় ২৪ লক্ষ ৪ হাজার। ২০১৮’র তুলনায় এই সংখ্যা ১৪ শতাংশ বেড়েছে। নিক্ষয় ব্যবস্থার মাধ্যমে যক্ষ্মা রোগীদের অনলাইন পরামর্শদানের কাজ প্রায় শেষ হওয়ার পর্যায়ে। একইভাবে, যক্ষ্মা আক্রান্ত ২ লক্ষ ৯০ হাজার মানুষের হদিশ না মেলা ঘটনার কথা এবারের রিপোর্টে প্রকাশ পেয়েছে। উল্লেখ করা যেতে পারে, ২০১৭’তে হদিশ না পাওয়া ঘটনার সংখ্যা ছিল ১০ লক্ষেরও বেশি। চিকিৎসাধীন সমস্ত যক্ষ্মা রোগীর এইচআইভি পরীক্ষা ২০১৮’র ৬৭ শতাংশ থেকে বেড়ে ২০১৯ – এ ৮১ শতাংশে পৌঁছেছে। যক্ষ্মা চিকিৎসা পরিষেবা সম্প্রসারণের ফলে চিকিৎসা পরিষেবা ব্যবস্থায় ১২ শতাংশ অগ্রগতি ঘটেছে। ২০১৮’তে চিকিৎসা পরিষেবার হার ৬৯ শতাংশ থেকে বেড়ে ২০১৯ – এ ৮১ শতাংশ হয়েছে। এছাড়াও, দেশের প্রায় প্রতিটি গ্রামে ৪ লক্ষ ৫০ হাজারেরও বেশি ডট সেন্টারের মাধ্যমে চিকিৎসা পরিষেবা পৌঁছে দেওয়া হচ্ছে। নিক্ষয় কর্মসূচি সম্প্রসারণের ফলে আরও বেশি সংখ্যক যক্ষ্মা রোগীর কাছে নগদ সুবিধা হস্তান্তর কর্মসূচির সুফলগুলি পৌঁছে যাচ্ছে।
বার্ষিক যক্ষ্মা রিপোর্ট প্রকাশ করে ডঃ হর্ষ বর্ধন এই প্রতিবেদন তৈরির কাজে যুক্ত সংশ্লিষ্ট সকলের আন্তরিক প্রয়াসের প্রশংসা করেছেন। ডঃ হর্ষ বর্ধন বলেন, বিশ্ব থেকে যক্ষ্মা নির্মূলকরণের ৫ বছর আগেই অর্থাৎ ২০২৫ সালের মধ্যে দেশ থেকে যক্ষ্মা দূরীকরণের লক্ষ্যে সরকার অঙ্গীকারবদ্ধ। উচ্চাকাঙ্খী এই লক্ষ্য পূরণে বর্তমান কর্মসূচিটি সংশোধন করে নতুন নামকরণ হয়েছে জাতীয় যক্ষ্মা দূরীকরণ কর্মসূচি। আগে এর নাম ছিল জাতীয় যক্ষ্মা নিয়ন্ত্রণ কর্মসূচি।
প্রতিবেদন অনুযায়ী, দেশে যক্ষ্মা নিয়ন্ত্রণে বিভিন্ন মাপকাঠিতে উল্লেখযোগ্য অগ্রগতি ঘটেছে। কাজকর্মের বিচারে রাজ্য/কেন্দ্রশাসিত অঞ্চলগুলির যে ক্রমতালিকা তৈরি করা হয়েছে, তা সংশ্লিষ্ট সকল পক্ষকে আরও উৎসাহিত করবে।
দেশে যক্ষ্মা রোগীদের বিভিন্ন ধরনের সামাজিক কলঙ্কের প্রসঙ্গ উল্লেখ করে ডঃ হর্ষ বর্ধন বলেন, “জাতি হিসাবে আমাদের যক্ষ্মার মোকাবিলায় একযোগে এগিয়ে আসা প্রয়োজন। তাই, যক্ষ্মা রোগীদের সামাজিক কলঙ্কের বোঝা না চাপিয়ে তাঁদের প্রতি ভেদাভেদ না করে মর্যাদা ও সম্মান জানানো প্রয়োজন। শ্রী চৌবে বলেন, এখনও পর্যন্ত যে সমস্ত যক্ষ্মা রোগী প্রয়োজনীয় চিকিৎসা পরিষেবা থেকে বঞ্চিত তাঁদের কাছে রোগ নির্মূলকরণের পরিষেবা পৌঁছে দিতে সরকার ইতিমধ্যেই কম্যুনিটি-ভিত্তিক কর্মসূচি গ্রহণ করেছে। এই লক্ষ্যে রাজ্য/কেন্দ্রশাসিত অঞ্চলগুলিতে ৭০০-রও বেশি যক্ষ্মা রোগ দূরীকরণ ফোরাম গঠন করা হয়েছে। এই অনুষ্ঠানে মন্ত্রকের সচিব শ্রীমতী প্রীতি সুদান, স্বাস্থ্য বিষয়ক অতিরিক্ত সচিব শ্রীমতী আরতী আহুজা, স্বাস্থ্য পরিষেবা সংক্রান্ত মহানির্দেশক শ্রী রাজীব গর্গ সহ মন্ত্রকের উচ্চ পদস্থ আধিকারিকরা উপস্থিত ছিলেন।
(CG/BD/SB
আবাসনএবংশহরাঞ্চলেরদারিদ্র্যদূরীকরণমন্ত্রক
আবাসন ও নগরোন্নয়ন মন্ত্রকের পক্ষ থেকে শহরে বসবাসকারী পরিবার গুলিকে সব ধরনের আবহাওয়ায় উপযোগী পাকা বাড়ি দেওয়ার জন্য রাজ্য ও কেন্দ্রশাসিত অঞ্চল গুলিকে কেন্দ্রীয় সরকার সহায়তা প্রদান করেছে
প্রধানমন্ত্রী আবাস যোজনা-শহর প্রকল্পে এ পর্যন্ত সারা দেশজুড়ে ১১৫ লক্ষেরও বেশি বাড়ির অনুমোদন দেওয়া হয়েছে, এরমধ্যে ৫৬.২০ লক্ষ বাড়ি সম্পূর্ণ হয়েছে, বাকিগুলি বিভিন্ন পর্যায়ে রয়েছে
নতুন দিল্লি, ২১ মার্চ, ২০২২
"সকলের জন্য আবাসন" কেন্দ্রীয় সরকারের এই দৃষ্টিভঙ্গির মাধ্যমে আবাসন ও নগরোন্নয়ন মন্ত্রক রাজ্য ও কেন্দ্রশাসিত অঞ্চল গুলিকে সহায়তা প্রদানের জন্য প্রধানমন্ত্রী আবাস যোজনা -এর কাজ বাস্তবায়ন করে চলেছে।
এই প্রকল্পে যোগ্য পরিবারগুলিকে সব ধরনের আবহাওয়ায় উপযোগী পাকা বাড়ি প্রদান করা হচ্ছে। এই ধরনের প্রকল্পে মূলত চার ধরনের ব্যবস্থা গ্রহণ করা হয়। প্রথমত, উপভোক্তার নেতৃত্বে বাড়ি নির্মাণ বা সম্প্রসারণ। দ্বিতীয়ত, সাশ্রয়ী হাউসিং, তৃতীয়ত, ক্রেডিট লিংক ভর্তুকি প্রদান এবং চতুর্থ, ইন-সিটু বস্তি উন্নয়ন।
মূলত, রাজ্য ও কেন্দ্রশাসিত অঞ্চল গুলির যোগ্য সুবিধাভোগীদের জন্য বাসস্থানের প্রকৃত চাহিদা পূরণ করতে প্রধানমন্ত্রী আবাস যোজনা -এর মাধ্যমে সমীক্ষা চালানো হচ্ছে। এই প্রকল্পের অধীনে ২০১৭ সালে রাজ্য এবং কেন্দ্রশাসিত অঞ্চল গুলিতে চাহিদার পরিমাণ ছিল মোট ১১২.২৪ লক্ষ।
আবাসনের চাহিদা ক্রমাগত বাড়তে থাকায় এই প্রকল্পটি আরও গ্রহণযোগ্য হয়ে উঠেছে।
বিভিন্ন রাজ্য এবং কেন্দ্রশাসিত অঞ্চল থেকে পাঠানো তথ্য অনুযায়ী এ পর্যন্ত সারাদেশে ১১৫ লক্ষ বাড়ি তৈরির অনুমোদন দেওয়া হয়েছে। এরমধ্যে ৫৬.২০ লক্ষ বাড়ি তৈরি ইতিমধ্যেই শেষ হয়েছে অথবা উপভোক্তাদের হাতে তুলে দেওয়া হয়েছে। বাকি বাড়ি তৈরির কাজ বিভিন্ন পর্যায়ে রয়েছে।
মোট যে পরিমাণ বাড়ি তৈরির অনুমোদন দেওয়া হয়েছে, তারমধ্যে গত দু'বছরে ২৯ লক্ষ বাড়ি তৈরির অনুমোদন দেওয়া হয়েছে। এই প্রকল্পের কাজ ৩১ মার্চ, ২০২২ এর মধ্যে শেষ করতে বলা হয়েছে। এরপরে আর কোন অতিরিক্ত বাড়ি মঞ্জুর করা হবে না।
কেন্দ্রীয় সরকারের পক্ষ থেকে বেনেফিশিয়ারি লেড ইন্ডিভিজুয়াল হাউস কনস্ট্রাকশন- এর ক্ষেত্রে ১.৫০ লক্ষ টাকা দেওয়া হয়।
আফোর্ডবল হাউসিং ইন পার্টনারশিপ- এর ক্ষেত্রে ১.৫০ লক্ষ টাকা দেওয়া হয়।
ইন-সিটু স্লাম রিডেভেলপমেন্ট খাতে দেওয়া হয় ১ লক্ষ টাকা। প্রধানমন্ত্রী আবাস যোজনা - এর নির্দেশিকা অনুসারে রাজ্য এবং কেন্দ্রশাসিত অঞ্চল গুলিতে সুদ মুক্ত ঋণ দেওয়ার কোনো বিধান নেই। এমনকি বর্তমানে এই মন্ত্রকের কাছে এই জাতীয় কোনো প্রস্তাবও বিবেচনাধীন নেই।
আজ রাজ্যসভায় এক লিখিত প্রশ্নের জবাবে কেন্দ্রীয় আবাসন ও নগরোন্নয়ন প্রতিমন্ত্রী শ্রী কৌশল কিশোর এই তথ্য জানিয়েছেন।
CG/ SB
(Visitor Counter : 101
রেলমন্ত্রক
ভারতের রেল স্টেশন উন্নয়ন সংস্থা  ফ্রান্সের জাতীয় রেলওয়ে  এবং ফরাসী সংস্থা এএফডি’র সঙ্গে ত্রিপাক্ষিক চুক্তি স্বাক্ষর করেছে
ফ্রান্সের জাতীয় রেলওয়ে  এবং ফরাসী সংস্থা এএফডি’র সঙ্গে গতকাল ত্রিপাক্ষিক চুক্তি স্বাক্ষর করেছে ভারতের রেল স্টেশন উন্নয়ন সংস্থা । এই চুক্তি স্বাক্ষর অনুষ্ঠানে উপস্থিত ছিলেন ভারতের রেল মন্ত্রকের প্রতিমন্ত্রী শ্রী সুরেশ অঙ্গদি, ফ্রান্সের বিদেশ এবং ইউরোপ সংক্রান্ত মন্ত্রকের প্রতিমন্ত্রী শ্রী জেন ব্যাপটিস্ট লেমন, ভারতে নিযুক্ত ফ্রান্সের রাজদূত শ্রী আলেকজান্ডার জিঙলার এবং একাধিক শীর্ষ আধিকারিক।
চুক্তি অনুযায়ী, ভারতে রেল স্টেশনগুলির উন্নয়নে প্রযুক্তিগত সাহায্যের জন্য আইআরএসডিসি’কে ৭ লক্ষ ইউরো আর্থিক সাহায্য করবে ফরাসী সংস্থা এএফডি। তবে, কোথায়, কতো টাকা খরচ হবে তার দায়িত্ব থাকছে আইআরএসডিসি অথবা ভারতীয় রেলের হাতে।
অনুষ্ঠানের ভাষণে রেল প্রতিমন্ত্রী শ্রী সুরেশ অঙ্গদি বলেন, রেল যোগাযোগের ক্ষেত্রে ভারত ও ফ্রান্সের মধ্যে সুদৃঢ় ও স্থায়ী সহযোগিতা রয়েছে। এর আগেও ফ্রান্সের জাতীয় রেলওয়ে দিল্লি – চন্ডীগড়ের মধ্যে রেল যোগাযোগের উন্নতিতে এবং লুধিয়ানা ও আম্বালা স্টেশনের উন্নয়নে ভারতীয় রেলকে সাহায্য করেছিল। এই ত্রিপাক্ষিক চুক্তির ফলে আগামী দিনে ভারত ও ফ্রান্সের মধ্যে সম্পর্ক আরও সুদৃঢ় হবে এবং ভারতের রেল পরিষেবা বিশ্ব মানের গড়ে উঠবে বলে আশা প্রকাশ করেন তিনি।
(Visitor Counter : 124
স্বাস্থ্যওপরিবারকল্যাণমন্ত্রক
কোভিড – ১৯ এর টিকাকরণের প্রস্তুতি
নতুন দিল্লি, ১লা জানুয়ারী, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী ড. হর্ষ বর্ধন, দোসরা জানুয়ারী পরীক্ষামূলক টিকাকরণের সমস্ত প্রস্তুতি নিয়ে আজ একটি উচ্চপর্যায়ের বৈঠক করেছেন। বৈঠকে পুরো প্রক্রিয়াটি যাতে যথাযথভাবে সম্পন্ন হয়, তার জন্য কি কি ব্যবস্থা নেওয়া হয়েছে, পদস্থ আধিকারিকরা সে বিষয়ে বিস্তারিতভাবে জানিয়েছেন। এই প্রক্রিয়া চলাকালীন সব রকমের প্রশ্নের উত্তর দিতে টেলিফোন অপারেটরদের সংখ্যা বাড়ানো হয়েছে। এছাড়াও ব্লক স্তরে কর্মীগোষ্ঠী বিভিন্ন রকমের পরিদর্শন করেছেন। পুরো প্রক্রিয়াটি যথাযথভাবে সম্পন্ন করা এবং সাধারণ পরিচালন পদ্ধতি মানার ক্ষেত্রে সব রকমের প্রস্তুতি নিয়ে বৈঠকে আলোচনা হয়েছে। প্রশাসনিক কর্তাব্যক্তিদের সঙ্গে স্বাস্থ্য আধিকারিকদের সমন্বয়ের উপর ড. হর্ষ বর্ধন গুরুত্ব দিয়েছেন। এই ধরণের উদ্যোগে নির্বাচনের মতো জনঅংশগ্রহণ অত্যন্ত জরুরী।
১৯৯৪ সালে দিল্লিতে ড. হর্ষ বর্ধন, পালস পোলিও টিকাকরণ শুরু করেছিলেন। সেই সময় এই প্রক্রিয়ায় জনসাধারণ, অসরকারী সংগঠন, সুশীল সমাজ সহ সংশ্লিষ্ট সকলকে যুক্ত করা হয়েছিল। সেই বিষয়টি উল্লেখ করে মন্ত্রী বলেছেন, পরীক্ষামূলক পদ্ধতির সময় যথাযথ সুরক্ষার ব্যবস্থা করা, কোল্ড চেন পয়েন্ট এবং টিকার পরিবহণের মতো প্রত্যেকটি বিষয় অত্যন্ত গুরুত্বপূর্ণ। তিনি দিল্লির আধিকারিকদের সঙ্গে এই বিষয় নিয়ে কথা বলেছেন। আধিকারিকরা তাঁকে জানিয়েছেন, এবিষয়ে যথাযথ প্রশিক্ষণ তারা পেয়েছেন। পুরো প্রক্রিয়ায় কোথায় ফাঁক রয়েছে, সেটি শনাক্ত করে তারা মন্ত্রককে জানাবে। এই প্রক্রিয়ার বিষয়ে সর্বশেষ তথ্য কোউইন-এর আপলোড, যারা টিকা দেবেন, তাদের যথাযথ প্রশিক্ষণ, কোনো বিরূপ প্রতিক্রিয়া সৃষ্টি হয়ে তার মোকাবিলা করা সহ বিভিন্ন বিষয় নিয়ে বৈঠকে মতবিনিময় হয়েছে। আধিকারিকরা আশা করেছেন, পরীক্ষামূলক এই প্রক্রিয়া তাঁরা সফলভাবে সম্পন্ন করতে পারবেন। বৈঠকে কেন্দ্রীয় স্বাস্থ্য সচিব শ্রী রাজেশ ভূষণ, জাতীয় স্বাস্থ্য মিশনের ম্যানেজিং ডিরেক্টর শ্রীমতী বন্দনা গুরনানী, অতিরিক্ত স্বাস্থ্য সচিব ড. মনোহর আগানী, যুগ্মসচিব শ্রী লব আগরওয়াল সহ মন্ত্রকের পদস্থ আধিকারিকরা উপস্থিত ছিলেন।
স্বাস্থ্যওপরিবারকল্যাণমন্ত্রক
ভারত সরকার এখনও পর্যন্ত রাজ্য/কেন্দ্রশাসিত অঞ্চলগুলিতে নিখরচায় ১৮ কোটিরও বেশি টিকার ডোজ সরবরাহ করেছে
রাজ্য/কেন্দ্রশাসিত অঞ্চলগুলির কাছে টিকাকরণের জন্য ৯০ লক্ষেরও বেশি ডোজ রয়েছে
আগামী তিন দিনে রাজ্য/কেন্দ্রশাসিত অঞ্চলগুলিকে আরও ৭ লক্ষেরও বেশি ডোজ সরবরাহ করা হবে
নয়াদিল্লি, ১১ মে, ২০২১
কোভিড মহামারী প্রতিরোধ ও মোকাবিলায় ভারত সরকারের পঞ্চমুখী কৌশলের একটি গুরুত্বপূর্ণ অঙ্গ টিকাকরণ। দেশব্যাপী টিকাকরণ অভিযানে ভারত সরকার রাজ্য/কেন্দ্রশাসিত অঞ্চলগুলিকে নিখরচায় কোভিড টিকা সরবরাহ করছে।
কোভিড-১৯ টিকাকরণের সম্প্রসারিত তৃতীয় পর্যায়ের সূচনা হয় গত পয়লা মে। টিকাকরণ কৌশলের অঙ্গ হিসাবে এটা সুস্পষ্ট করা হয়েছে যে, ভারত সরকার সেন্ট্রাল ড্রাগস্ ল্যাবরেটরির ছাড়পত্রের ভিত্তিতে প্রতি মাসে যে কোনও টিকা উৎপাদক সংস্থার কাছ থেকে কেবল ৫০ শতাংশ টিকা সংগ্রহ করবে। এই প্রেক্ষিতে সরকার প্রতি মাসে টিকা উৎপাদক সংস্থাগুলির কাছ থেকে ৫০ শতাংশ টিকা সংগ্রহ করছে। সংগৃহীত এই টিকা রাজ্য সরকারগুলিকে বিনামূল্যে দেওয়া হচ্ছে।
ভারত সরকার এখনও পর্যন্ত রাজ্য/কেন্দ্রশাসিত অঞ্চলগুলিকে ১৮ কোটি ৩ হাজার ১৬০টি টিকার ডোজ সম্পূর্ণ বিনামূল্যে সরবরাহ করেছে। এই টিকার ডোজের মধ্যে অপচয় হওয়া ডোজ সহ ১৭ কোটি ৯ লক্ষ ৭১ হাজার ৪২৯টি ডোজ ব্যবহার হয়েছে। রাজ্য/কেন্দ্রশাসিত অঞ্চলগুলির কাছে টিকাকরণের জন্য ৯০ লক্ষ ৩১ হাজার ৬৯১টি টিকার ডোজ রয়েছে। এছাড়াও, আগামী তিন দিনে রাজ্য/কেন্দ্রশাসিত অঞ্চলগুলিকে আরও ৭ লক্ষ ২৯ হাজার ৬১০টি টিকার ডোজ সরবরাহ করা হবে।
CG/BD/SB
(
তথ্যওসম্প্রচারমন্ত্রক
কলকাতা পিআইবি আয়োজিত ‘মহিলাদের ক্ষমতায়ন’ শীর্ষক আলোচনাচক্রে বিভিন্ন বিষয়ে মতবিনিময়
শিলিগুড়ি, ০৬ মার্চ, ২০২০
মহিলাদের আর্থিক, সামাজিক এবং সাংস্কৃতিক ক্ষমতায়নের প্রয়োজন, যার মধ্যে দিয়ে তাঁদের জগতের পরিবর্তন আসবে। কলকাতার প্রেস ইনফরমেশন ব্যুরো  এবং শিলিগুড়ির সালেশিয়ান কলেজ যৌথভাবে ‘মহিলাদের ক্ষমতায়ন’ শীর্ষক এক আলোচনায় এই বক্তব্য রাখেন দার্জিলিং এবং কালিম্পং জেলার যক্ষ্মা আধিকারিক ডঃ দেবযানী বসু মল্লিক। ডঃ মল্লিক বলেন, যেহেতু দারিদ্র এবং অপুষ্টি মহিলাদের কাছে বড় সমস্যা তাই শারীরিক, সামাজিক এবং মানসিকভাবে এর মোকাবিলা তাঁদেরই করতে হবে। করোনা ভাইরাস এর বিষয়ে ডঃ মল্লিক বলেন, এ বিষয়ে আতঙ্কিত হওয়ার কোন প্রয়োজন নেই কিন্তু সকলকে সতর্ক থাকতে হবে। স্বাস্হ্যবিধি মেনে ঘন ঘন হাত ধুতে হবে। কারুর মধ্যে যদি এই ভাইরাস সংক্রমণের লক্ষণ ধরা পড়ে তাহলে তাকে নিকটস্হ স্বাস্হ্য কেন্দ্রে দ্রুত যোগাযোগ করতে হবে।
শিলিগুড়ির নেওটিয়া গেটওয়েল হেল্থ কেয়ার সেন্টারের চিকিৎসক ডঃ শমিতা দাশ ঘোষ বলেন, মহিলাদের ভয়মুক্ত, শিক্ষিত এবং আর্থিকভাবে স্বনির্ভর হতে হবে। তিনি পরিচ্ছন্নতা এবং স্বাস্হ্যবিধি বজায় রাখার ওপর গুরুত্ব আরোপ করেন। মহিলাদের সমাজের মূল নির্মাণকারী হিসেবে বর্ণনা করে ডঃ ঘোষ বলেন, পরিবার সহ সকলের যত্ন নিতে হলে মেয়েদের নিজেদের স্বাস্হ্যের দিকে খেয়াল রাখা প্রয়োজন। সমাজে স্বাস্হ্য শিক্ষার গুরুত্বের কথাও তিনি উল্লেখ করেন।
আলোচনায় অংশগ্রহণকারীদের স্বাগত জানিয়ে কলকাতা পিআইবি এবং কেন্দ্রীয় তথ্য সম্প্রচার মন্ত্রকের পশ্চিমবঙ্গের রিজিওনাল আউটরিচ ব্যুরোর অতিরিক্ত মহা নির্দেশক শ্রীমতী জেন নামচু বলেন, বর্তমান দশকে নারীদের অধিকার রক্ষা এবং লিঙ্গ সমতার ওপর গুরুত্ব আরোপ করতে হবে। তিনি আরও বলেন, সাম্যের জন্য মহিলাদের সংগ্রাম কোনো একজন সমাজকর্মী, নারীবাদী বা কোনো সংগঠনের একার দায় নয়, তা মানবাধিকার রক্ষাকারী সকলের। আজকের এই আলোচনায় বিভিন্ন গুরুত্বপূর্ণ সমস্যার সমাধান বেরিয়ে এসেছে।
সকলের জন্য সমানাধিকার এবং মহিলাদের বিভিন্ন বিষয়ের সমাধানের উদ্দেশ্যে সরকার যে নিরবচ্ছিন্ন প্রচার কর্মসূচি চালিয়ে আসছে, আজকের আলোচনাচক্র তারই অঙ্গ। এই আলোচনায় বাগডোগরা কালিপদ ঘোষ তরাই মহাবিদ্যালয়ের অধ্যক্ষা ডঃ মীনাক্ষ্মি চক্রবর্তী, উত্তরবঙ্গ মেডিকেল কলেজের কমিউনিটি মেডিসিনের সহকারী অধ্যাপক ডঃ শর্মিষ্ঠা ভট্টাচার্য, দার্জিলিং-এর সেন্ট জোসেফ কলেজের অধ্যাপিকা নোরিন ডুনে, সালেশিয়ান কলেজের ডিন ডঃ গুঞ্জিত আওরা মেহতা, ইকো অফ ইন্ডিয়ার সাংবাদিক শ্রীমতী সঞ্চিতা আইচ, দ্য স্টেটসম্যানের সম্পাদক শ্রীমতী দীক্ষা রূপাসা যোগ দেন।
আলোচনায় অংশগ্রহণকারীরা বলেন, নারীদের ক্ষমতায়ন শুধুমাত্র ঘরে বা কর্মক্ষেত্রে সীমাবদ্ধ নয়, আরও বৃহৎ অর্থে সমাজে সকলের সঙ্গে একযোগে কাজ করতে হবে। মহিলাদের নিজেদের অধিকারের দাবি জানানোর সাহস থাকতে হবে এবং যে কোন বৈষ্যম্যের বিরুদ্ধে সোচ্চার হতে হবে।
আন্তর্জাতিক নারী দিবস উপলক্ষে কেন্দ্রের বিভিন্ন মন্ত্রক এবং দপ্তর নানা উদ্যোগ গ্রহণ করেছে। গত পয়লা মার্চ থেকে প্রতিদিন এই উপলক্ষে বিভিন্ন অনুষ্ঠানের আয়োজন করা হয়েছে। শিক্ষা, স্বাস্হ্য ও পুষ্টি, মহিলাদের ক্ষমতায়ন, দক্ষতা ও শিল্পোদ্যোগ এবং সমাজের সব ক্ষেত্রে তাঁদের অংশগ্রহণ- এই বিষয়গুলি নিয়ে অনুষ্ঠানগুলি আয়োজিত হচ্ছে।
CG/CB/NS
(Visitor Counter : 53
বিজ্ঞানওপ্রযুক্তিমন্ত্রক
শিল্প কারখানার বাতিল কাপড় থেকে ইলেক্ট্রোড এবং ইলেক্ট্রোলাইটে সমুদ্রের জল ব্যবহার করে স্বল্পমূল্যের জ্বালানি সঞ্চয়ের জন্য সুপার ক্যাপাসিটর তৈরির উদ্যোগ
নয়াদিল্লি, ১৪ জুলাই, ২০২০
কেন্দ্রের বিজ্ঞান ও প্রযুক্তি দপ্তরের স্বায়ত্তশাসিত সংস্থা ইন্টারন্যাশনাল অ্যাডভান্সড রিসার্চ সেন্টার ফর পাউডার মেটালার্জি অ্যান্ড নিউ ম্যাটেরিয়ালস -এর বিজ্ঞানীরা পরিবেশ-বান্ধব ও স্বল্প খরচের বিদ্যুৎ সঞ্চয়ের একটি যন্ত্র উদ্ভাবন করেছেন। বিভিন্ন কল-কারখানার বাতিল কাপড়কে এখানে সুপার ক্যাপাসিটরে ইলেক্ট্রোড হিসেবে ব্যবহার করা হবে। প্রথমবারের মতো সমুদ্রের জলকে জলীয় ইলেক্ট্রোলাইট হিসেবে ব্যবহারের উদ্যোগ নেওয়া হয়েছে।
সুপার ক্যাপাসিটর ভবিষ্যতে জ্বালানি সঞ্চয়ের একটি গুরুত্বপূর্ণ উদ্যোগ। বিজ্ঞানীরা দীর্ঘদিন ধরে উচ্চ বিদ্যুৎঘনত্বসম্পন্ন ও দীর্ঘমেয়াদি বিদ্যুৎ সঞ্চয়ের ব্যবস্থা গড়ে তোলার চেষ্টা চালাচ্ছেন যেটি বর্তমানে ব্যবহৃত লিথিয়াম আয়ন ব্যাটারি বা অন্যান্য ক্যাপাসিটরের থেকে বেশি কার্যকর হবে। এই সুপার ক্যাপাসিটরে চারটি সামগ্রী অত্যন্ত গুরুত্বপূর্ণ। এগুলি হল – ইলেক্ট্রোড, ইলেক্ট্রোলাইট, সেপারেটর এবং কারেন্ট কালেক্টর অর্থাৎ বিদ্যুৎ সংগ্রাহক। এখানে ইলেক্ট্রোড এবং ইলেক্ট্রোলাইটের জন্য ব্যবহৃত উপাদানের খরচ কম করার জন্য বিজ্ঞানীরা দীর্ঘদিন ধরে চেষ্টা চালিয়ে যাচ্ছেন।
এআরসিআই-এর গবেষকরা শিল্প কারখানার বাতিল কাপড়ের তন্তুতে বেশি মাত্রায় ছিদ্র থাকায় সেগুলিকে ইলেক্ট্রোড হিসেবে ব্যবহার করে উৎসাহব্যঞ্জক ফল পেয়েছেন। বিজ্ঞানীরা সম্প্রতি সমুদ্রের জলকে প্রাকৃতিক ইলেক্ট্রোলাইট হিসেবে ব্যবহার করার পর দেখেছেন এক্ষেত্রে বিদ্যুতের ঘনত্ব ১ অ্যাম্পেয়ার প্রতি গ্রাম। এছাড়াও বিজ্ঞানীরা দেখেছেন, যেসব সুপার ক্যাপাসিটরে সমুদ্রের জল ইলেক্ট্রোলাইট হিসেবে ব্যবহার করা হচ্ছে, সেগুলি দীর্ঘক্ষণ বিদ্যুৎ সঞ্চয় করে রাখতে পারছে। বিজ্ঞানীরা এখন সুসংহত সৌরবিদ্যুতের জন্য কোষে এমন সুপার ক্যাপাসিটর ব্যবহার করতে চাইছেন যেগুলি পরিবেশ-বান্ধব এবং উপভোক্তা-বান্ধব হয়ে উঠতে পারবে। এক্ষেত্রে সমুদ্রের জলকে এই কোষে ইলেক্ট্রোলাইট হিসেবে ব্যবহার করলে ক্যাপাসিটরগুলি তৈরি করার খরচ কম হবে। তার সঙ্গে ইলেক্ট্রোডে বাতিল কাপড়ের টুকরো ব্যবহার করলে খরচ আরও কমে যাবে।
(CG/CB/DM
জাহাজচলাচলমন্ত্রক
কলকাতা পোর্ট ট্রাস্টের স্বচ্ছতা পক্ষ এবং ‘স্বচ্ছতাই সেবা’ কর্মসূচি
কলকাতা, ১৭ সেপ্টেম্বর, ২০১৮
কলকাতা পোর্ট ট্রাস্ট স্বচ্ছতা পক্ষ উদযাপনের অঙ্গ হিসেবে বহুমুখী অভিযান পরিচালনার এক বিশেষ উদ্যোগ গ্রহণ করেছে। এই উদ্যোগে বন্দর ব্যবহারকারী বিভিন্ন পক্ষ যেমন, শিল্প সংস্থা ও সহযোগী সংগঠন, বিদ্যালয় বা ইউনিভার্সিটিগুলিকেও সামিল করা হচ্ছে। উদ্দেশ্য, স্বচ্ছতা পক্ষ উদযাপনের সময় পরিষ্কার-পরিচ্ছন্নতার বিষয়ে সচেতনতা গড়ে তোলা।
পোর্ট ট্রাস্ট রবিবার বন্দর এলাকায় এক স্বচ্ছতা পদযাত্রার আয়োজন করে। এই কর্মসূচিতে বন্দর ব্যবহারকারীদের পাশাপাশি, স্থানীয় বিদ্যালয়ের শিশুরা, সংস্থার কর্মী ও আধিকারিকরা অংশ নেন। পদযাত্রার নেতৃত্ব দেন বন্দর কর্তৃপক্ষের চেয়ারম্যান শ্রী বিনীত কুমার। এই পদযাত্রাটি ট্রাক পার্কিং টার্মিনাল থেকে সুভাষ ভবন পর্যন্ত পরিক্রমা করে।
উল্লেখ করা যেতে পারে, বন্দর কর্তৃপক্ষের চেয়ারম্যান শ্রী বিনীত কুমার রবিবার সুভাষ ভবনে স্বচ্ছতা পক্ষের উদ্বোধন করেন। এই উপলক্ষে তিনি বন্দর ব্যবহারকারীদের পাশাপাশি আধিকারিক ও কর্মীদের স্বচ্ছ ভারত সম্পর্কিত স্বচ্ছতা বাক্য পাঠ করান। অনুষ্ঠানে বেলুড় রামকৃষ্ণ মঠ ও মিশনের সহকারী সাধারণ সচিব স্বামী বোধেস্বরানন্দজি মহারাজ, কলকাতা পোর্ট ট্রাস্টের মুখ্য ভিজিল্যান্স আধিকারিক শ্রী এস কে সারেঙ্গি, সিআইএসএফ-এর সিনিয়র কমান্ড্যান্ট শ্রী এম কে যাদব প্রমুখ উপস্থিত ছিলেন। স্বচ্ছতা পক্ষের সূচনা উপলক্ষে বন্দর কর্তৃপক্ষের চেয়ারম্যান এবং স্বামী বোধেস্বরানন্দজি মহারাজ সুভাষ ভবন কমপ্লেক্সে বৃক্ষরোপন করেন।
বন্দর কর্তৃপক্ষের পক্ষ থেকে হলদিয়াতেও পরিচ্ছন্নতা অভিযান পরিচালিত হচ্ছে। এই অভিযানে ৪,৫০০ জনের বেশি কর্মী-আধিকারিক যোগ দিয়েছেন। এমনকি, অভিযানে বন্দর কর্তৃপক্ষের বাণিজ্যিক অংশীদার, বিদ্যালয় পড়ুয়া এবং বিশিষ্ট নাগরিকদেরকেও সামিল করা হয়েছে।
এ বছর এই অভিযানের আওতায় যে সকল কর্মসূচি গ্রহণ করা হয়েছে তার মধ্যে রয়েছে – স্বেচ্ছায় শ্রমদান, প্লাস্টিক বর্জন অভিযান, বৃক্ষরোপন, শৌচাগার নির্মাণ, স্নানঘাটগুলির সংস্কার ও পরিষ্কার-পরিচ্ছন্নতা, স্বাস্থ্য শিবির প্রভৃতি। এছাড়াও, অডিও-ভিস্যুয়াল ভাষণ, স্বচ্ছতা সম্পর্কিত প্রতিযোগিতা, পথ নাটিকা, প্রদর্শনী, আলোকচিত্র প্রভৃতির মাধ্যমেও সচেতন করে তোলার উদ্যোগ নেওয়া হয়েছে।
CG/BD/DM/…
(Visitor Counter : 147
অর্থমন্ত্রক
কেয়ার্ন আইনী বিবাদে অসত্য প্রতিবেদনের তীব্র নিন্দা জানিয়েছে সরকার
নতুন দিল্লি, ২৩মে ২০২১
কেয়ার্ন আইনী বিবাদ নিয়ে বেশ কিছু সংবাদ মাধ্যমে স্বার্থন্বেষী উদ্দেশ্যে প্রকাশিত অসত্য প্রতিবেদনের তীব্র নিন্দা জানিয়েছে ভারত।প্রতিবেদনে এমন ভাবে তথ্য প্রকাশ করা হয়েছে যে,কেয়ার্নস আইনী বিবাদে সরকার তার মালিকানাধীন ব্যাংকগুলিকে বিদেশে থাকা বৈদেশিক মুদ্রার অ্যাকাউন্ট থেকে তহবিলে প্রত্যাহারের নির্দেশ দিয়েছে, কারন তা না হলে এই সংস্থাটি অ্যাকাউন্টগুলি বাজেয়াপ্ত করার চেষ্টা চালাতে পারে।
এ ধরনের সংবাদ বিভ্রান্তিমূলক এবং অসত্য তথ্যের উপর ভিত্তি করে প্রতিবেদন গুলি তৈরি করা হয়েছে বলে ভারত জানিয়েছে।
কেন্দ্র এই আইনী বিষয়ে সক্রিয়ভাবে কথা চালাচ্ছে।প্রকৃত বিষয়টি হল যে, গত বছর ডিসেম্বর মাসে 'দ্যা হেগ আপিল কোর্ট'এর দেওয়া একপেশে আন্তর্জাতিক মামলার রায়ের সিদ্ধান্তটি পুনর্বিবেচনার জন্য ভারত এ বছরের ২২ মার্চ আবেদন জানিয়েছে।এর স্বপক্ষে বেশ কিছু যুক্তি পেশ করেছে।এই প্রক্রিয়াটি এখন বিচারাধীন।তবে এই বিবাদে নিজেদের রক্ষার জন্য সরকার সকল প্রকার আইনী বিকল্পের পথ গ্রহণ করতে বদ্ধপরিকর।
পাশাপাশি এও বলা হয়েছে যে কেয়ার্নসের প্রধান কার্যনির্বাহী অধিকর্তা এবং অন্যান্য প্রতিনিধিরা বিষয়টি সমাধানের জন্য ভারত সরকারের সঙ্গে আলোচনার জন্য যোগাযোগ করেছেন।এ ক্ষেত্রে একটি ইতিবাচক এবং অর্থবহ আলোচনাও হয়েছে। সরকার আইনী পরিকাঠামোর মধ্যে থেকে এই সমস্যা সমাধানে প্রস্তুত রয়েছে।
CG/SS/SKD/
(Visitor Counter : 131
প্রতিরক্ষামন্ত্রক
প্রতিরক্ষা মন্ত্রী ক্যান্টনমেন্ট অঞ্চলে কেন্দ্রীয় সরকার পোষিত প্রকল্পগুলি বাস্তবায়নের আহ্বান জানিয়েছেন
নতুন দিল্লি, ২৫ আগস্ট, ২০২০
প্রতিরক্ষা মন্ত্রক ও প্রতিরক্ষা এস্টেটের মহানির্দেশক  আজ সারা দেশে ৬২টি সেনা ঘাটিতে কেন্দ্রীয় সরকার পোষিত প্রকল্পগুলি বাস্তবায়নের জন্য একটি ওয়েবিনারের আয়োজন করে। প্রতিরক্ষা মন্ত্রী শ্রী রাজনাথ সিং এই ওয়েবিনারের উদ্বোধন করেন।
উদ্বোধনী বক্তব্যে শ্রী রাজনাথ সিংহ বলেন যে, কেন্দ্রীয় সরকার পোষিত প্রকল্পের মাধ্যমে প্রতিনিয়ত সুযোগ প্রদান করা হচ্ছে এবং এতে সেনা ঘাঁটিগুলির প্রায় ২১ লক্ষ বাসিন্দা উপকৃত হবেন। আয়ুষ্মান ভারত, প্রধানমন্ত্রী আবাস যোজনা, স্মার্ট সিটিস মিশন, স্কুল শিশুদের জন্য মধ্যাহ্নভোজ প্রকল্প ইত্যাদির বিষয় তুলে ধরে শ্রী রাজনাথ সিং বলেন, সেনা বেস অঞ্চলে এই জন কল্যাণমূলক প্রকল্পগুলি বাস্তবায়নে কোনও খামতা থাকা উচিত নয়। তিনি প্রতিরক্ষা মন্ত্রকের "আত্মনির্ভর ভারত" উদ্যোগের কথাও তুলে ধরেন। প্রতিরক্ষা সরঞ্জাম আমদানি ক্ষেত্রে বেশ কিছু নিষেধাজ্ঞা জারি করা হয়েছে। দেশের অর্থিক অগ্রগতিতে সরকার উদ্ভাবন ক্ষেত্রকে বিশেষ অগ্রাধিকার দিচ্ছে বলেও তিনি জানান।
রাষ্ট্রপতি, উপ-রাষ্ট্রপতি এবং ৬২ ক্যান্টনমেন্ট বোর্ডের প্রধান কার্য নির্বাহী অধিকর্তা  এই দুই দিনের ওয়েবিনারে অংশ নেবেন। কেন্দ্রীয় সরকার পোষিত প্রকল্পগুলি বাস্তবায়ন পদ্ধতি এবং তহবিল গঠন ও ক্যান্টনমেন্ট অঞ্চলের বাসিন্দাদের কাছে এগুলির সুবিধা পৌঁছে দেওয়ার একটি পথনির্দেশকা প্রস্তুত করার লক্ষ্যে এই ওয়েবিনারের আয়োজন করা হয়েছে। ওয়েবিনারে আবাসন ও নগরায়ন বিষয়ক, শিক্ষা, স্বাস্থ্য ও পরিবার কল্যাণ, সামাজিক ন্যায়বিচার ও ক্ষমতায়ন এবং মহিলা ও শিশু উন্নয়ন মন্ত্রকের যুগ্ম সচিব / নোডাল কর্মকর্তারা উপস্থিত ছিলেন। সংশ্লিষ্ট বিভাগগুলির রাজ্য মিশন পরিচালক এবং প্রধান সচিবরাও ওয়েবিনারটিতে অংশ নিয়েছিলেন।
প্রতিরক্ষা মন্ত্রী এদিন জীবন বীমা কর্পোরেশন  এর মাধ্যমে একটি গোষ্ঠীগত জীবন বীমা প্রকল্প 'ছাভনি কোভিড : যোদ্ধা সংরক্ষণ যোজনা'র সূচনা করেন। এই প্রকল্পে চিকিৎসক, প্যারামেডিক্যাল কর্মী এবং সাফাই কর্মী সহ স্থায়ী এবং চুক্তিভিত্তিক কর্মীরা উপকৃত হবেন।
(CG/SS
প্রতিরক্ষামন্ত্রক
সিয়াচেনে প্রহরারত সৈনিকদের জন্য বরাদ্দ ক্যালোরি
নয়াদিল্লি, ১৯ সেপ্টেম্বর, ২০২০
যে সমস্ত সৈনিক সিয়াচেনে প্রহরারত তাঁদের শক্তি সংগ্রহের জন্য যাতে যথেষ্ট ক্যালোরি পাওয়া যায় তার জন্য প্রয়োজনীয় রেশনের ব্যবস্থা করা হয়েছে। একজন সৈনিক আলাদা আবহাওয়া পরিবেশে থাকার সময় তাঁর কতটা পুষ্টির প্রয়োজন, সেই বিষয়টিও নির্ধারণ করা হয়েছে। ১২ হাজার ফুটের ওপরে সিয়াচেনের মতো জায়গায় বিশেষ রেশনের ব্যবস্থা করা হয়েছে যাতে এরকম পরিবেশেও প্রয়োজনীয় শক্তি বজায় রাখা যায়। ডিফেন্স ইনস্টিটিউট অফ সাইকলজি অ্যান্ড অ্যালায়েড সায়েন্সেস সৈনিকদের কত শক্তির প্রয়োজন, সে বিষয়টি বিবেচনা করেছে। একজন সৈনিকের ৪,২৭০ কিলো ক্যালোরি  শক্তির প্রয়োজন। বর্তমান রেশন ব্যবস্থা থেকে তাঁরা ৫,৩৫০ কিলো ক্যালোরি শক্তি পেয়ে থাকেন। তাই বলা যায়, রেশন থেকে তাঁরা যে ক্যালোরি পান তা প্রয়োজনের তুলনায় বেশি।
প্রতিরক্ষা ক্ষেত্রে খাদ্যের বিষয়ে একটি যথোচিত ব্যবস্থাপনা রয়েছে। এক্ষেত্রে সমস্ত অবস্থায় যথাযথ পুষ্টির নিশ্চয়তাদান করা হয়েছে। সিয়াচেনেও বাহিনীর রেশনের উপাদান বাছাই করার সুযোগ আছে এবং তাঁদের পুষ্টির বিষয়টিও এক্ষেত্রে বিবেচনা করা হয়।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন প্রতিরক্ষা দপ্তরের রাষ্ট্রমন্ত্রী শ্রী শ্রীপাদ নায়েক।
(CG/CB/DM
কেন্দ্রীয়মন্ত্রিসভা
কেন্দ্রীয় মন্ত্রিসভায় প্রধানমন্ত্রী ‘মৎস সম্পদ যোজনা’র অনুমোদন- ভারতের মৎস ক্ষেত্রে সুস্থায়ী এবং দায়িত্বশীল বিকাশের মাধ্যমে ‘নীল বিপ্লব’ আনতে এই প্রকল্প
নয়াদিল্লী, ২০ মে, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ‘প্রধানমন্ত্রী মৎস সম্পদ যোজনা’  বাস্তবায়নের অনুমোদন দিয়েছে। ভারতে মৎস ক্ষেত্রে সুস্থায়ী এবং দায়িত্বশীল উন্নয়নের মাধ্যে নীল বিপ্লব ঘটাতেই এই প্রকল্প আনা হয়েছে। এই প্রকল্পের আওতায় প্রধানত দুটি বিষয় রয়েছে- একটি 'কেন্দ্রীয় ক্ষেত্র প্রকল্প', অপরটি 'কেন্দ্রীয় পৃষ্ঠপোষকতা প্রকল্প'। এই প্রকল্পে বিনিয়োগ বরাদ্দ হয়েছে ২০ হাজার ৫০ কোটি টাকা, যার মধ্যে কেন্দ্রের ভাগ ৯ হাজার ৪০৭ কোটি, রাজ্যের ভাগ ৪ হাজার ৮৮০ কোটি এবং উপভোক্তার ভাগ হল ৫ হাজার ৭৬৩ কোটি টাকা।
২০২০-২১ অর্থবর্ষ থেকে ২০২৪-২৫ অর্থবর্ষ পর্যন্ত ৫ বছরের জন্য এই প্রকল্প রূপায়িত হবে।
এই পিএমএমএসওয়াই প্রকল্পটি বাস্তবায়িত হবে- ক) কেন্দ্রীয় ক্ষেত্র প্রকল্প খ) কেন্দ্রীয় পৃষ্ঠপোষকতা প্রকল্প- দুটি পৃথক উৎপাদানের সাহায্যে। কেন্দ্রীয় পৃষ্ঠপোষকতা প্রকল্পে আবার দুটি ভাগ রয়েছে- একটি হল বেসরকারী সুবিধাভোগী ভিত্তিক আর একটি হল সুবিধাভোগী ভিত্তিক। এই প্রকল্পের আওতায় মূলত তিনটি লক্ষ্য রাখা হয়েছে-
১. উৎপাদন এবং উৎপাদনশীলতা বৃদ্ধি
২. পরিকাঠামো এবং চাষের পর প্রক্রিয়াকরণ/ব্যবস্থাপনা
৩. মৎস চাষ ব্যবস্থাপনা এবং নিয়ন্ত্রণ পরিকাঠামো
বরাদ্দের পদ্ধতি : পিএমএমএসওয়াই বাস্তবায়িত হবে নিম্নলিখিত বরাদ্দ পদ্ধতিতে-
কেন্দ্রীয় ক্ষেত্র প্রকল্প
ক) পুরো প্রকল্প/ইউনিটের ব্যয় কেন্দ্রীয় সরকার বহন করবে। 
খ) যদি সরাসরি উপভোগকারী ভিত্তিক প্রকল্প যেমন- জাতীয় মৎস উন্নয়ন বোর্ডের অন্তর্ভুক্ত কেন্দ্রীয় সরকারের আয়ত্তাধীন পৃথক/গোষ্ঠী পরিচালিত কার্যক্রম প্রকল্পে সাধারণ শ্রেণীভুক্ত মানুষদের জন্য প্রকল্প/ইউনিটের খরচের ৪০ শতাংশ পর্যন্ত সহায়তা দেবে কেন্দ্রীয় সরকার এবং এসসি, এসটি শ্রেণীর মহিলাদের জন্য ৬০ শতাংশ পর্যন্ত সহায়তা দেওয়া হবে।
কেন্দ্রীয় পৃষ্ঠপোষকতা প্রকল্প
রাজ্য/কেন্দ্রশাসিত অঞ্চলগুলির দ্বারা কেন্দ্রীয় পৃষ্ঠপোষকতা প্রকল্পের উৎপাদানগুলির অধীন বেসরকারী সুবিধাভোগী কার্যকলাপের জন্য পুরো প্রকল্প/ইউনিট ব্যয় কেন্দ্র/রাজ্যের মধ্যে নিম্নলিখিত উপায়ে ভাগ করা হবে-
ক) উত্তরপূর্ব এবং হিমালয় রাজ্যগুলির ক্ষেত্রে ৯০ শতাংশ কেন্দ্রীয় ভাগ এহং ১০ শতাংশ রাজ্যের ভাগ থাকবে।
খ) অন্যান্য রাজ্যের ক্ষেত্রে ৬০ শতাংশ দেবে কেন্দ্র এবং ৪০ শতাংশ দেবে রাজ্য।
গ) কেন্দ্রশাসিত অঞ্চলগুলিতে ১০০ শতাংশই কেন্দ্রের ভাগ থাকবে। কেন্দ্রশাসিত অঞ্চলগুলিকে কোনো ভাগ দিতে হবেনা।
লাভ---
১. মৎস ক্ষেত্রে গুরুত্বপূর্ণ সমস্যাগুলির সমাধান হবে এবং এর সম্ভাব্যতা উপলব্ধি করা যাবে।
২. সুস্থায়ী এবং দায়িত্বশীল মৎস চাষের মাধ্যমে ২০২৪-২৫ অর্থবর্ষে ২২ মিলিয়ন মেট্রিক টনের লক্ষ্যমাত্রা অর্জনের জন্য বার্ষিক প্রায় ৯ শতাংশ হারে মাছের উতপাদন এবং উতপাদনশীলতা বৃদ্ধি করা যাবে।
৩. গুনমান সম্পন্ন মাছের চারা, মাছ ধরার দক্ষতা এবং কার্যকরী জলজ স্বাস্থ্য ব্যবস্থাপনার উন্নতিসাধন হবে।
৪. আধুনিক পরিকাঠামো গড়ে তোলা সম্ভব হবে।
৫. মাছ ধরা এবং মাছ ধরার সঙ্গে যুক্ত প্রায় ১৫ লক্ষ মৎস চাষী, মৎসজীবী, মৎস কর্মী, মৎস বিক্রেতা এবং শহর ও গ্রামীণ এলাকায় অন্যান্য ব্যক্তিদের প্রত্যক্ষ বা পরোক্ষভাবে লাভজনক কর্মসংস্থানের সৃষ্টি হবে এবং তাদের আয় বৃদ্ধি হবে।
৬. মৎস ক্ষেত্রে বিনিয়োগ বৃদ্ধি এবং মাছ এবং মতস জাতীয় পণ্যের প্রতিযোগিতা তৈরি হবে।
৭. ২০২৪ সালের মধ্যে মৎসজীবী, মৎস চাষী এবং মৎস শ্রমিকদের আয় দ্বিগুন হবে।
৮. মৎসজীবী এবং মৎস শ্রমিকরা সামাজিক, শারীরিক এবং অর্থনৈতিক সুরক্ষা পাবেন।
(CG/SS/NS